SaveMemory :: Byvoegings vir Firefox
Weergawe 1.0.5 Vrygestel op May 12, 2010 17.0 KiB Werk met Firefox 3.0 - 3.7a4pre Is `n lesbiese ouerhuis goed vir `n kind? | SkalkSkryf
« Die ou man en sy mop
Is `n lesbiese ouerhuis goed vir `n kind?
Junie 11, 2010 deur Louwie
Hoe navorsing nie gedoen moet word nie.
In `n artikel in ‘Pedriatrics’ van 7 Junie beskryf Nanette Gartrell en Henny Bos die resultate van hulle navorsing waarin hulle die uitwerking van opvoeding deur lesbiese ouers op kinders van geboorte tot tieners bestudeer het. (Die moeders van die kinders is kunsmatig bevrug), in vergelyking met kinders wat in `n tradisionele ma en pa gesin groot gemaak is.
Die gevolgtrekking waartoe die navorsers gekom het na hulle jare lange studie was: “Teens raised by lesbian mothers were rated significantly higher in soscial, school/academic, and total competence measures.” as kinders wat deur `n ma en pa opgevoed is.
Hulle bevind ook dat kinders wat deur lesbiese ouers opgevoed is, beduidend laer ‘score’ in probleem areas soos (anti)sosiale gedrag, die verbreking van reëls en ‘acting out.’
Hierdie resultaat, soos dit in Beeld gepubliseer is, het my heel opgewonde gemaak, veral in die lig van Carol Gilligan se navorsing soos beskryf in haar boek “In a Different Voice.” Volgens Gilligan is `n man se logika gegrond op outonomie, regverdigheid en regte, terwyl die vroulike logika gegrond is op verhoudings, sorg en verantwoordelikheid. Mans strewe na individualiteit, vrouens strewe na gemeenskap (communion). Mans gedy op mededinging, vrouens op samewerking. Mans bring konflik in `n verhouding, vrouens bevorder gemeenskap. Twee vrouens se opvoeding behoort dus minder agressie en meer verdraagsaamheid tot gevolg te hê, sê my logika vir my.
Volgens hierdie siening maak Gartell en Bos se resultate dus baie sin.
Maar Gartell en Bos se studie is om ooglopende redes erg gekritiseer en die resultate as ongeldig afgemaak.
Kritiek wys onder andere daarop dat die aantal kinders wat in die studie gebruik was te min was (78 en 93), dat daar nie ewe veel seuns as dogters in elke groep was nie (dit sou beter wees as net seuns of net dogters gebruik was) en dat die invloed wat die egskeiding/opbreek van verhoudings (56%) van die lesbiese pare op die kinders nie in berekening gebring is nie.
Een groot gebrek in die metodiek was egter dat die ouerpare wat by die ondersoek betrek was nie lukraak uit die samelewing geneem is nie. Die lesbiese pare het hulleself vrywillig beskikbaar gestel vir die navorsing terwyl die man/vrou pare op versoek ingestem het om aan die navorsing deel te neem.
Die grootste gebrek van die ondersoek was egter dat inligting oor die kinders se gedrag slegs bekom is deur onderhoude met die ouers van die kinders te voer. Die kinders se skool en onderwysers is nie gevra vir hulle mening oor die kinders se sosiale gedrag of akademiese prestasies nie, selfs nie eers die kinders se klasmaats of vriende is by die ondersoek betrek nie. Ergste is, die kinders self is nooit aan enige toetse of evaluasie onderwerp om hulle gedrag te monitor nie.
Hierdie is dus `n uiterste voorbeeld van bevooroordeelde navorsing, gedoen deur gay navorsers, of navorsers wat die gay-regte beweging goedgesind is, met die doel om bepaalde voorbedagte uitkoms te verseker. `n Resultaat van die navorsing is bestem om in die hof gebruik te word om wetgewing te beveg wat gay pare verbied om self kinders te hê of om kinders aan te neem.
Sulke navorsing deur Universiteite doen oneindig meer skade aan die saak wat dit veronderstel is om te help, as wat enige emosionele betoog vanuit die konserwatiewe en ultra-konserwatiewe deel van die gemeenskap ooit kan doen, want die navorsing is onbeskaamd en doelbewus “bestuur” om `n gewensde resultaat te lewer, en dit is nie net onwetenskaplik nie, dit is vals. Dit bring nie net die Universiteit se goeie naam in gedrang nie, dit bring alle navorsing in die sosiale wetenskappe se resultate onder verdenking.
Dit sou goed wees as iemand anders op `n suiwer wetenskaplike, waardevrye werkwyse die navorsing herhaal. Die resultate sal nie net interessant wees nie, maar kan ook die kinders help wat hulle self sonder keuse in hierdie bepaalde moderne (huidiglik gestigmatiseerde) sosiale situasie bevind.
Daar is glo voorbeelde van ewe swak navorsing gepleeg om howe te oortuig dat `n kind `n pa en `n ma nodig het om hom of haar op te fok, en dat lesbiese pare dit nie beter sal kan doen nie. (Dit moet dalk “op te voed” wees, maar ek twyfel).
Posted in Louwie | Tagged Gay ouerskap, lesbiese opvoeding | 2 Kommentaar
op Junie 11, 2010 at 12:10 nm Xena Phoenix
‘n Navorser wat nie objektief is nie, is nie die naam navorser werd nie.
op Junie 11, 2010 at 12:41 nm ekisanna
‘n Baie interessante onderwerp, des te meer omdat dit ‘n onderwerp is wat ek omtrent niks van weet nie. Ek sal die kommentare met groot belangstelling dophou.